સરકાર દ્વારા હાલ નક્કી કરાયેલા રેટના કારણે લાંબા ગાળે ટેક્સટાઇલ સેક્ટરને ફાયદો થશે એટલું જ નહીં હાલ જુદાં જુદાં રાજ્યોમાં વેટના જુદા જુદા રેટના કારણે ટેક્સટાઇલ સેક્ટરને બિનજરૂરી હરીફાઇનો સામનો કરવો પડે છે. આવા સંજોગોમાં એક જ પ્રકારનું ટેક્સ માળખું ઊભું થવાના કારણે હરીફાઇ વધશે તથા તેની સામે ઓનલાઇન સિસ્ટમ ગોઠવવાના કારણે કરચોરીનું પણ પ્રમાણ ઘટશે. તેમણે વધુમાં જણાવ્યું કે જીએસટીના કારણે ટેક્સટાઇલ સેક્ટરમાં નવું વિદેશી રોકાણ આવશે તથા રોજગારીમાં પણ તેનાથી વધારો થશે.